Περιβαλλοντικός Σχεδιασμός και Αστική Θερμική Νησίδα. Προσομοίωση Μικροκλίματος Δημόσιου Χώρου στη Δημοτική Ενότητα Μενεμένης
Creators: name: Τούμπα Μαγδαληνή Απόστολου
Publisher: name: Aristotle University of Thessaloniki
Year: 2023
Subjects: Περιβαλλοντικός Σχεδιασμός
Αστική Θερμική Νησίδα
Προσομοίωση Μικροκλίματος
Environmental Design
Urban Heat Island Effect
Microclimate Simulation

description: Η κλιματική αλλαγή αποτελεί το πιο κρίσιμο ζήτημα που αντιμετωπίζει ο πλανήτης σήμερα και ορίζεται ως η «αλλαγή του κλίματος που αποδίδεται άμεσα ή έμμεσα σε ανθρώπινη δραστηριότητα, η οποία μεταβάλλει τη σύνθεση της ατμόσφαιρας του πλανήτη, και δεν συμπεριλαμβάνεται στις φυσικές κλιματολογικές διακυμάνσεις που παρατηρούνται κατά τη διάρκεια συγκρίσιμων χρονικών περιόδων». Τα αίτια της κλιματικής αλλαγής ποικίλουν, ενώ οι επιπτώσεις της είναι σημαντικές σε όλους τους τομείς της βιώσιμης ανάπτυξης. Το φαινόμενο αυτό έχει αποδείξει πως φέρει ποικίλες επιπτώσεις στα συστήματα μεταφορών, ενώ συνδέεται άμεσα με το φαινόμενο της αστικής θερμικής νησίδας. Έτσι, ως αστική θερμική νησίδα ορίζεται το φαινόμενο, όπου παρατηρείται η παρουσία υψηλότερων θερμοκρασιών σε μια αστική περιοχή, σε σύγκριση με τις θερμοκρασίες των κοντινών περιαστικών και αγροτικών περιοχών. Το παραπάνω φαινόμενο συνδέεται με το αστικό μικροκλίμα και κατ’ επέκταση με τις αρχές του περιβαλλοντικού σχεδιασμού, ο οποίος αποσκοπεί στην προσαρμογή των κτιρίων, και γενικώς των οικισμών, στο φυσικό περιβάλλον και το τοπικό κλίμα. Η παρούσα μεταπτυχιακή διπλωματική εργασία επιχειρεί να ερευνήσει το φαινόμενο της αστικής θερμικής νησίδας και πώς αυτό μπορεί να μειωθεί σε μια περιοχή μέσω μιας πρότασης περιβαλλοντικού σχεδιασμού. Πιο συγκεκριμένα, η εργασία στοχεύει, μέσω πρωτογενούς και δευτερογενούς έρευνας σε μια γειτονιά με διαστάσεις 100x100 στη Δημοτική Ενότητα Μενεμένης, στην άμβλυνση του φαινομένου και στην καλύτερη ποιότητα ζωής των κατοίκων. Στα πλαίσια της εργασίας, εξετάζονται τα αποτελέσματα των προσομοιώσεων του μικροκλίματος του δημόσιου χώρου με τη χρήση του λογισμικού ENVI-met για την υφιστάμενη κατάσταση και για την πρόταση της ανάπλασης της περιοχής μελέτης. Τέλος, απαριθμούνται τα συμπεράσματα των προσομοιώσεων, όπως επίσης τονίζεται η σημασία του περιβαλλοντικού σχεδιασμού για την αντιμετώπιση του φαινομένου της αστικής θερμικής νησίδας
description: Climate change is the most critical issue our planet is facing today and it is defined as "the change of climate that is directly or indirectly attributed to human activity that alters the composition of the planet’s atmosphere, and is not included in the natural climatic variations observed over comparable time periods". The causes of climate change vary and its impacts are significant in all areas of sustainable development. This phenomenon has been shown to have a variety of impacts on transport systems and is directly linked to the urban heat island effect. Thus, an urban heat island effect is defined as the phenomenon where higher temperatures are observed in an urban area compared to the temperatures of nearby suburban and rural areas. This effect is linked to the urban microclimate and thus to the principles of environmental design, which aims to adapt buildings, and settlements in general, to the natural environment and local climate. This thesis attempts to look into the urban heat island effect and how it can be reduced in a region through an environmental design proposal. More specifically, the thesis aims, through primary and secondary research in a 100x100 neighborhood in the Municipality of Menemeni, to mitigate the effect and improve the citizens’ quality of life. Within the framework of the thesis, the results of the simulations of the microclimate of the public space using the ENVI-met software are examined for the existing condition and for the proposal of the redevelopment of the study area. Finally, the conclusions of the simulations are listed, as well as the importance of environmental design to deal with the urban heat island effect is highlighted